צור שיזף

צוּר שיזף (נולד ב-1959) הוא סופר מסעות ופרוזה, עיתונאי, צלם ונוסע ישראלי. צור שיזף נולד בירושלים בשנת 1959 לפרופסור שמעון אפלבאום ולסופרת הילדים שושנה בת-ציון (ירושלמית) לבית בנצ'קובסקי, ולמד בגימנסיה העברית הרצליה. בשנת 1977 התגייס לצה"ל במסגרת גרעין נח"ל והתנדב לצנחנים לגדוד הנח"ל המוצנח, אז "גדוד 50". לאחר שחרורו למד באוניברסיטת תל אביב. לאחר שסיים תואר ראשון היה עמית מחקר במכון להיסטוריה ופילוסופיה של המדעים באוניברסיטת תל אביב. ב-1988 יצא ספרו הראשון – "נמר בהרים" ומייד אחריו (1992, 1993) שני ספרי מסע – "ספר ים" על חופי הים של ארץ ישראל ו"דרך המשי" – מסע גדול על דרך המשי מאיסטנבול להונג קונג, דרך מרכז אסיה, פקיסטן וסין. שיזף היה הנוסע המערבי הראשון שחצה בגפו את מרכז אסיה לאחר התמוטטותה של האימפריה הסובייטית. ב-1988 החל לכתוב לעיתון "העיר" ולאחריו למוספים של עיתון "חדשות", "7 ימים" של "ידיעות אחרונות" "הארץ", "דבר השבוע", "מוניטין", "פרוזה", "מסע אחר" ועוד. בין השנים 1993 ו-1996 שימש כעורך סדרת "מסעות" בהוצאת ידיעות אחרונות ולאחר מכן בהוצאת "כתר". ב-1999 היה השתתף ביוזמה של המגזין "מסע אחר" להקים ערוץ טלוויזיה, השתתף בתוכנית פיילוט, אך הערוץ לא הוקם לבסוף. ב-2000, עם ייסודו של אתר ynet הזמין אותו יון פדר לכתוב מאמרי דעה. השילוב בין ספרות ועיתונות מסע וכן חיבה לצילום הובילו לביצוע מגוון גדול של משימות מיוחדות בחלקים שונים של העולם שאותן צילם ועליהן כתב ספרי מסע וכתבות לעיתונות. עם המסעות שערך נמנים: דרך המשי, הפנאמריקנה, מסע לוונציה (מסע ברכבות מסוג'ו שבסין לוונציה במסע הפוך לזה של מרקו פולו), מסע בן שנה עם משפחתו להודו (שאנטי שאנטי בלגן) וסדרת מסעות ארוכים בחלקים שונים של אפריקה. ב-1990 חשף לראשונה תקרית שהתרחשה בזמן שירות המילואים שלו במלחמת לבנון הראשונה – שיזף היה חלק מפלוגה של צנחני מילואים שקיבלה פקודה לשמור על יותר מאלף שבויי מלחמה לבנונים בחצר של בית ספר בצידון, ובמהלך משימת השמירה הוכו למוות שבעה עצירים. ב-2021 יצרה נורית קידר סרט דוקומנטרי על האירוע. ב-1994 עבר להתגורר עם משפחתו בשכונת עג'מי ביפו וב-1995 נבחר ליו"ר עמותת "יפו יפת ימים", שעסקה במאבק על נופה הפיזי והחברתי של יפו. העמותה עבדה בשיתוף פעולה עם כלל תושביה של יפו, יהודים וערבים, והובילה שורה של מאבקים (בשיתוף פעולה עם האגודה למען ערביי יפו וועד דייגי נמל יפו) שהצליחו לגרום לפינוי הר הזבל של מדרון יפו וליצירת פארק המדרון וכן לשיקום נמל יפו ולשימור הדייגים המקומיים. כמו כן נאבקה העמותה בשיקום נופה הפיזי של יפו והשתתפה במאבקים נגד פינוי משפחות, בהקמת מוסדות חינוך ובאלימותה של המשטרה. מאבק של העמותה שנכשל היה נגד מעבר תוואי הקו האדום בשדרות ירושלים, כולל הקמת צינור ביוב עילי בזמן העבודות. במהלך השנים 2011–2016 סיקר בהרחבה את המהפכות בעולם הערבי, את עלייתה של המדינה האסלאמית ואסון הפליטים שיצרה בגיבוי טורקי–רוסי–סורי, כמנוף ליישום האינטרסים האזוריים במזרח התיכון וככלי לשליטה וניצול אירופה. במהלך שנים אלו כתב צילם ונסע ברחבי המזרח התיכון, אסיה ואירופה, ותוצרי המסעות האלו הם הסרטים וספר המסע העיתונאי "מסע אל מפתנו של השטן" והסרט "מסע הייסורים של הפליטים" הנוגעים ישירות בעולם הכאוטי של שנות העשרה של האלף השלישי, וכתמיכה למצבה הרעוע של רוסיה וניסיונה לפתור אותו בעזרת תוקפנות – מסעות על הרכבת הטראנס-סיבירית כדי לעמוד על המתחולל ברוסיה ולמלחמה שחוללה רוסיה באוקראינה. נושאים אלו כוסו בכתבות בעיתון "הארץ". בראשית 2022 החל להגיש פינה בשם "דרך הספר" העוסקת בספרי מסע בתוכנית "מה שכרוך" בכאן תרבות בהנחית מיה סלע ויובל אביבי. בסוף 2011 עבר לכרם שיזף שהקים בקרבת מצפה רמון, והחל מטפח כרמי יין וזיתים ורכיבי תיירות ביחד עם המשך עבודתו הספרותית והעיתונאית. נשוי לדורית ולהם שלוש בנות. בתו, הגר, היא עיתונאית הארץ. בשנת 2008 זכה בפרס ראש הממשלה לסופרים עבריים. שיזף יצא למשימות מיוחדות, בדרך כלל מטעם גופי תקשורת מסחריים, כדי לתעד מלחמות ותופעות אנושיות אחרות ברחבי העולם. ממשימותיו: מסע לירדן, לפני חתימת הסכם השלום עם המדינה, מעקבה לפטרה ועמאן, עבור העיתון "חדשות" (1990) מסע לאורך דרך המשי – מאיסטנבול (טורקיה) דרך מרכז אסיה ופקיסטן (1991) סומליה – מלחמת אזרחים, בצורת ורעב (1992) מסע לוונציה – מסע ברכבות מסין למונגוליה וסיביר דרך מוסקבה המדבר שאיש לא יוצא ממנו חי – מסע למערב סין (1994) צ'צ'ניה – המלחמה (1995) דרום סודאן – מלחמת האזרחים בין צפון לדרום (1996) סיני – ארץ האופיום (1997) רעידת אדמה באפגניסטן (1998) קוסובו – הטבח בראצ'אק (ינואר 1999) אריתריאה – המלחמה עם אתיופיה (אפריל 1999) מלחמת הודו פקיסטן (1999) רעידת אדמה בטורקיה (אוגוסט 1999) רעב באתיופיה (אפריל 2000) הודו – מסע עם המשפחה לכתיבת הספר "שנטי שנטי בלאגן" הקומבה מלה הודו (2001–2002) עיראק – שליח ערוץ עשר לגבול טורקיה–עיראק, מסע עצמאי לבגדאד (אפריל–מאי 2003) לבנון – מסע מביירות אל הבופור והגבול הישראלי (מאי 2003) אפגניסטן, 2006 מסע אל יהודי תימן, מסע אחר וערוץ 2 ציקלון במיאנמר (בורמה), CBS, ידיעות אחרונות ורופאים ללא גבולות (מאי 2008) מלחמה בגיאורגיה, ynet (אוגוסט 2008) משאל עם בדרום סודאן – מסע על הנילוס הלבן, ג'ובה-מלקאל, הערוץ הראשון (2011) המהפכה במצרים (2011), כיכר א-תחריר, ידיעות אחרונות ו-ynet מלחמת האזרחים בלוב (2011), בנגאזי וטריפולי, ידיעות אחרונות ו-ynet, רואים עולם (הערוץ הראשון), אוגוסט 2011 ארץ הטליבאן, חיסול בן לאדן (2011), אבוטאבאד-פשאוור, ידיעות אחרונות ו-ynet מלחמת האזרחים בדרום סודאן ינואר 2014 אל המהפכה האוקראינית פברואר 2014, הארץ מסע אל ארצות הכורדים – בין קובני לסכר מוסול, מבט שני (הערוץ הראשון), נובמבר 2014 היזידים הנעלמים "מוסף הארץ" מבט שני ערוץ 1, דצמבר 2014 מסע אל מפתנו של השטן – דאעש והמדינה הכורדית, דצמבר 2014 מסע הייסורים של הפליטים – מסע בעקבות הפליטים מפרברי מוסול לברלין, מבט שני ערוץ 1 יוני 2016 אסונם של הרוהינגה – מסע אל מחנות הפליטים של בני הרוהינגה בעקבות טיהורם האתני ממיאנמר, 7 ימים (ידיעות אחרונות) ורואים עולם (כאן 11) 2018 פפואה, משלחת רופאים ישראלים מתקנת את עיני העולם, 7 ימים (ידיעות אחרונות) 2018 רומנים: נמר בהרים, הוצאת הקיבוץ המאוחד, סימן קריאה (הספרייה), 1988. הרקדנית, עם עובד, 1992. בודהא האדום, הוצאת הקיבוץ המאוחד, 1995. אהבה על קו השבר, הוצאת חרגול, 1998. סערה היא מקום רגוע בשבילנו, הקיבוץ המאוחד, סימן קריאה (הספרייה), 2000. האיש המאושר, סיפור, הוצאת חרגול, 2007. אשת הטייס שנעלם, הוצאת חרגול-עם עובד, 2011 ההרפתקנים, הוצאת מסעות-פרוזה, 2024 ספרי מסע: ספר ים – מסע לאורך קו החוף הישראלי, הוצאת ידיעות אחרונות, 1991 דרך המשי, הוצאת ידיעות אחרונות, 1992 הדרך לאושר, מסע במדבריות, כתר ספרים, 1994 כשפים בוואנקבמבה, כתר, 1997 הפנאמריקנה, כתר, 2001 שאנטי שאנטי בלגן - מסע ישראלי בהודו, חרגול, 2004 סוף הדרך - מותה של מדינה, עם עובד, סדרת מסעות, 2007 דאעש, מסע אל מפתנו של השטן, הקיבוץ המאוחד, 2016 אגדות: השד מהסטף, אגדות טבע ארץ ישראליות, איורים - דניאלה רוג'רי-יפה, ספריית מסעות - אגדות, 2016 התנין מנחל תנינים, אגדות טבע ארץ ישראליות, איורים - דניאלה רוג'רי-יפה, ספריית מסעות - אגדות, 2019 מדריכי טיולים: סיני ומצרים, כתר, 1994. ירדן, כתר, 1995. תערוכות צילום: במקום בו האדמה רועדת – צילום מאזורי סכנה, על רציפי תחנת הרכבת של אוניברסיטת תל אביב, 2004 חלום שנת ישרים (עם הצייר יאן ראוכוורגר), 2005 צור שיזף תולה כביסה, מעל מדרחוב נחלת בנימין בתל אביב, 2006 הפרצוף של יפו – עטיפת מרכז עמיעד בשוק הפשפשים ביפו בארבעים פורטרטים יפואיים לחגיגות המאה של תל אביב, 2009 מהפיכות! בנמל יפו, 2011 סרטים: מסע הייסורים של הפליטים – מסע בעקבות הפליטים מפרברי מוסול לברלין, מבט שני ערוץ 1 יוני 2016 מסע אל מפתנו של השטן. 46 דקות. עברית, אנגלית, כורדית, ערבית. תרגום לעברית. מבט שני ערוץ 1. טיול בעיראק, תיעודי, 60 דקות, עברית, ערבית ואנגלית, תרגום לעברית. ישראלי אנגלי וגמל – מסע חוצה נגב לערוץ נשיונל ג'יאוגרפיק 2000 הואדי של אלוהים – סיפור של מסע וגלישה בוואדי אבו חשייב בסיני לערוץ נשיונל ג'יאוגרפיק 2001 המצוד אחרי הצייד – סרט על קרקלים (חתול בר מדברי גדול) בערבה הישראלית לערוץ נשיונל ג'יאוגרפיק 2001 מסע בעקבות הפסים – סרט מסע על הרכבות ההיסטוריות, הקיימות והעתידיות של מדינת ישראל לערוץ נשיונל ג'יאוגרפיק 2001 אתר האינטרנט הרשמי של צור שיזף מדיה וקבצים בנושא צור שיזף בוויקישיתוף צור שיזף, ברשת החברתית פייסבוק צור שיזף, ברשת החברתית אקס (טוויטר) אתר הבית של צור שיזף רשימת הפרסומים של צור שיזף, בקטלוג הספרייה הלאומית צור שיזף, באתר המכון לתרגום ספרות עברית (באנגלית) צור שיזף, ב"לקסיקון הספרות העברית החדשה" צור שיזף, ב"לקסיקון הקשרים לספרות ישראלית" מאמרי צור שיזף, באתר "הארץ" ריקה ליכטמן, ‏להיות חופשי בארצנו, באתר גלובס, 24 בדצמבר 2007 – ריאיון בועז כהן, ‏צור שיזף: "הכתיבה שלי נובעת מהמאורעות והתסכולים הישראליים", באתר גלובס, 13 ביוני 2011 – ריאיון צור שיזף, עם ישראל, אלה הגנרלים שלך, באתר ynet, 11 באוגוסט 2019 טלי חרותי-סובר, ‏רכבת לילה לסיביר, באתר גלובס, 30 באוגוסט 2006 אביבה קרול, ‏ערוץ "מסע אחר" יוצא בפרזנטציות לכבלים וללוויין, באתר גלובס, 28 בספטמבר 1999 ישראלי מנסה לשמר את ההיסטוריה של היהודים בלוב, באתר העולם מבית PRX, ‏14 באוקטובר 2011 (באנגלית) צור שיזף, לא חשבתי שאנשים יכולים למות ממכות, חדשות, 13 ביולי 1990 נירית אנדרמן, נורית קידר: "אני לא מתיימרת לשפוט, אבל כן רוצה להציב מראה. הרי לא כולם רוצחים", באתר הארץ, 26 באוקטובר 2021 צור שיזף, בקתות רובה, בצינורות, באגרופים: לכל שרשרת הפיקוד זה נראה נורמלי, באתר הארץ, 11 בנובמבר 2021 יואב זיתון, ערב יום הזכרון: צלבי קרס ודגלי פלסטין רוססו ביפו, באתר ynet, 18 באפריל 2010 יגאל חי, למרות שיקום "הר הזבל", חוף הרחצה ביפו הולך וקטן, באתר הארץ, 7 ביוני 2007 צור שיזף, ‏נמל יפו איננו של המינהל, באתר גלובס, 17 באפריל 2005 רוני זינגר וצחר רותם, המשטרה ועיריית ת"א יפעילו כוח משותף ביפו, באתר הארץ, 23 במרץ 2005 נח שלו, ‏לא קל לה, באתר גלובס, 30 ביולי 2001 צפריר רינת, ביפו מפגינים נגד הצבת צינור ביוב בלב העיר. משרד הבריאות: הקו מנוגד לחוק, באתר הארץ, 1 באוגוסט 2004 צור שיזף, רק עוד 3,347 קילומטר, באתר הארץ, 25 בנובמבר 2014 טל זגרבה, מסופר לחקלאי: צור שיזף מפריח את הנגב, באתר Xnet‏, 29 באפריל 2014 חיליק גורפינקל, ‏ההרפתקה החדשה של צור שיזף היא כרם ליד מצפה רמון, באתר גלובס, 10 בנובמבר 2018 תמרה שרייבר, ‏פרס משרד המדע לסופרים ולמשוררים ישראלים, באתר גלובס, 22 בדצמבר 2008 צור שיזף, היה בירדן - מה ההבדל בין עקבה לאילת, למה כולם רוצים לסלע האדום, איו נראית בירת ההאשמים, חדשות, 27 באפריל 1990 צור שיזף, טריפולי: אווירה חגיגית, ילדים בודקים מכוניות, באתר ynet, 25 באוגוסט 2011 צור שיזף, שליח ynet תחת אש ליד המתחם של קדאפי, באתר ynet, 26 באוגוסט 2011 צור שיזף, מיוחד מלוב: "אין מים וחשמל? העיקר החירות", באתר ynet, 27 באוגוסט 2011 הלובים העתיקים, סרטון בערוץ "הרפתקאות שיזף", באתר יוטיוב (אורך: 7:20), 18 בספטמבר 2011, מתוך רואים עולם, הערוץ הראשון על מלחמת האזרחים בדרום סודן, באתר של צור שיזף. אל המהפכה האוקראינית, באתר של צור שיזף. מסע אל ארצות הכורדים - בין קובני לסכר מוסול, באתר של צור שיזף. היזידים הנעלמים, באתר של צור שיזף. מסע אל מפתנו של השטן, באתר של צור שיזף. מסע הייסורים של הפליטים, באתר של צור שיזף. אסונם של הרוהינגה, באתר של צור שיזף. פפואה, משלחת רופאים ישראלים מתקנת את עיני העולם, באתר של צור שיזף. עפרה ריזנפלד, עוטה עור הנמר, כל העיר, 4 במרץ 1988 אריאנה מלמד, קוראת ספרים - אראנה מלמד - ביקורת - זה יכול להיות ספר נחמד, חדשות, 23 באפריל 1992 ארז צפדיה, מי מפנטז על מרד בדווי בנגב, באתר הארץ, 3 בפברואר 2008 עמיחי שלו, "אשת הטייס שנעלם" מאת צור שיזף | אנקת גבהים, באתר הארץ, 1 ביוני 2011 הגר ינאי, ‏טיול משפחתי נטול משפחה, באתר גלובס, 22 באוגוסט 2004 הארץ, המדינה המוצלחת הזאת גוססת, באתר הארץ, 25 באפריל 2007 אוריה שביט, למי יש עניין מובהק בהישרדות של דאעש, באתר הארץ, 5 באפריל 2016